**Cu privire la alocarea mijloacelor financiare**

În temeiul art. 19 lit. g) și art. 36 alin. (1) lit. a) din Legea finanțelor publice și responsabilității bugetar-fiscale nr.181/2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare, Guvernul

HOTĂRĂŞTE:

1. Se alocă, din fondul de rezervă al Guvernului mijloace financiare în sumă de 300,0 mii lei, Ministerului Muncii și Protecției Sociale, în scopul acordării ajutorului material familiei lui Boșcov Petru, victimă a acțiunii militare din Israel și Fâșia Gaza.
2. Ministerul Finanțelor va efectua plata mijloacelor financiare menționate la pct. 1, în baza documentelor prezentate de către Ministerul Muncii și Protecției Sociale, în conformitate cu prevederile pct. 16 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015.
3. Ministerul Muncii și Protecției Sociale va asigura transmiterea mijloacelor financiare menționate la punctul 1 către destinatarul ajutorului material.
4. Prezenta hotărâre intră în vigoare la data publicării în Monitorul Oficial al Republicii Moldova.

**Prim-ministru DORIN RECEAN**

Contrasemnează:

Ministrul finanțelor Petru Rotaru

Ministrul muncii

și protecției sociale Alexei Buzu